ประจำเดือนมาปกติ ตอนมีประจำเดือนจะมีเลือดประจำเดือนประมาณสัปดาห์นึง หลังจากนั้นจะมีแบบแห้งๆแล้วนิดๆพอให้เปื้อนแผ่นอนามัยสีน้ำตาล แล้วจะหายไป 3-4วัน หลังจากนั้น จะมีเมนขาวออกมา บางครั้งเมนขาวสีเหลืองๆ บางครั้งเมนจะสีเทาๆ บางครั้งสีดำคล้ำ บางครั้งสีน้ำตาลเข้ม เลยอยากทราบว่า มันผิดปกติรึไม่ อย่างไร อันตรายแค่ไหน (ทุกครั้งที่มีประจำเดือนจะมีอาการปวดท้อง บางเดือน 3-4 วัน มากน้อย แล้วแต่ แต่ละเดือน)
สวัสดีค่ะ จากที่เล่ามาลักษณะที่มีประจำเดือนมาเลือดสดๆมาก่อนแล้วจึงเป็นเลือดสีน้ำตาลมาภายหลัง มีอาการปวดประจำเดือนบางครั้ง ถือว่ายังเป็นลักษณะประจำเดือนที่ปกตินะคะส่วนน้ำที่ออกจากช่องคลอดสีเหลือง ขาว เทา จะเป็นอาการตกขาวค่ะการตกขาวแบ่งเป็น 2แบบ คือ-ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น-ตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้นหากมีอาการตกขาวผิดปกติ แนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ.หากไม่ดีขึ้น หรือยังมีอาการผิดปกติอื่นๆ แนะนำให้ไปพบแพทย์เพื่อรับการวินิจฉัยและรักษาต่อไปค่ะ